
persoana de contact: maior Eduard ŢELEA – tel. 0722743485 / 0722534344


Buletin Informativ – 02.06.2010 – “O casă sigură, o viață în plus!”




Pe parcursul lunii mai 2010, Compartimentul Pregătirea Populaţiei din cadrul Inspectoratului pentru Situaţii de Urgenţă “Basarab I“ al judeţului Dâmboviţa a desfăşurat activităţi informativ-educative la nivelul instituţiilor şcolare din judeţ. Activităţile sunt parte a derulării Proiectului nr.1 - “Prevenirea incendiilor în locuinţe şi gospodării cetăţeneşti” inclus în Campania Naţională “O casă sigură - o viaţă în plus - respectaţi măsurile de prevenire”, Proiectului nr.2 - “Modul de comportare în cazul unui cutremur” şi “Programul Naţional de Educaţie Antiseismică”. 

În acest scop, personalul din cadrul Compartimentului Pregătirea Populaţiei s-a deplasat în teren pentru a susţine activităţi educativ-informative privind problematica prevenirii incendiilor şi comportării în diferite situaţii de urgenţă. O parte a activităţilor a fost susţinută împreună cu personalul din cadrul   Compartimentului Pirotehnic.


S-au desfăşurat 12 activităţi de informare - preventivă la institutiile de invatamant din judeţ astfel- la 9 şcoli generale și 3 grădiniţe, la care au participat  511 copii si elevi.  


Cu acest prilej au fost prezentate materiale video (“Comportamentul în cazul găsirii unui rănit”, “Posibilităţi de anunţare a serviciilor pentru situaţii de urgenţă”, “Modul de comportare în cazul unui cutremur”, ş.a) şi au fost distribuite materiale informative precum: manualul “Cutremurul pe înţelesul tuturor”, “Să învăţăm să prevenim incendiile”, cărti de colorat şi calendarul “Promit că nu mă voi juca cu focul”. Toate aceste activităţi s-au încheiat cu executarea unor exerciţii de evacuare, simulând izbucnirea unui incendiu sau producerea unui cutremur. Au fost executate 12 de exerciţii de evacuare din care 9(nouă) privind simularea unui cutremur şi 3(trei) simulând producerea unui incendiu.


Aceste activităţi vor continua pe tot parcursul anului  2009-2010, în baza planificărilor aprobate, obiectivul fiind includerea tuturor unităţilor de învăţămant de pe raza judeţului Dâmboviţa. 

Tot în această perioada Compartimentul Pregătirea Populaţiei a participat la organizarea și desfășurarea următoarelor activități:

- etapa judeţeană a concursului tehnico-aplicativ cu tematică de protecţie civilă “Cu viaţa mea apăr viaţa”; 
- etapele zonale ale concursului „Prietenii Pompierilor” 

- etapa judeţeană a concursului „Prietenii Pompierilor”;

